Caribbean stud poker

Caribbean Stud poker on kasiino vastu mängitav kaardimäng (tuntakse ka Oasis Stud pokeri nime all), mille reeglid on sarnased 5 Card Stud pokeri omadega. 

Samas, erinevalt tavalistest pokkeri variantidest mängitakse Caribbean stud pokerit ehk Kariibi pokkerit mitte teiste mängijate, vaid kasiino ehk "maja" vastu (ning nagu enamikus kasiino vastu mängitavates mängudes, ei saa neid mänge "biitida" ehk mängija ei saa pikas perspektiivis olla "võitev mängija"). Bluffimist kui sellist ei ole ning samuti puuduvad muud pokkerile iseloomulikud jooned ning seepärast ei pea enamik pokkerimängijaid seda varianti üldse pokkeri variandiks (see ei tähenda, et nad kindlasti ei soovi selle variandi nimetamist pokkeriks vaid seda, et see ei ole nende jaoks "pokker". Näiteks võib mängija öelda: "Ma mängisin pokkerit", kui ta mängis 7 Card Studi, kuid ilmselt ei ütleks ta nii, kui mängis Kariibi pokkerit.)

 Reeglid 

Alljärgnevad reeglid on tüüpilised USA kasiinodele, kuid mõned reeglite osad (väljamaksed ja panustamise limiidid) on kasiinodes erinevad.

Mängimise alustamiseks peab iga lauas istuv mängija asetama lauale Ante panuse vastavale laual märgitud alale (paljudes kasiinodes nõutakse panuse tegemist "tooliga kaasnevale boksile" st. panus tuleb teha sellele boksile mis on seotud tooliga millel istute. Näiteks istudes kolmandal toolil saate panustada vaid kolmandale boksile juhul kui lauas on kõik teised kohad hõivatud). Kõik Ante panused peavad olema enne diileri märguannet "No more bets / Panused on tehtud, tänan!". Seejärel jagab diiler igale mängijale ning endale järjekorras ning ükshaaval vasakult paremale suunaga viis kinnist kaarti. Diiler jagab oma viimase kaardi avatuna. Pärast seda lükkab diiler jagatud kaardid mängijateni ning neil on nüüd õigus neid vaadata. Mängijad võivad vaadata vaid oma kaarte ning neil ei ole lubatud vahetada infot käes olevate kaartide kohta teiste mängijatega.

Mängijail on võimalus kas edasi mängida või loobuda (fold); otsustades edasi mängida peavad nad lisama oma algsele panusele kahekordse lisapanuse "bet" boksi. Loobudes kaotavad mängijad vaid oma esialgse panuse (ante). Pärast seda, kui kõik mängijad on oma otsuse teinud avab diiler oma kaardid. Mänguks kvalifitseerub minimaalselt kombinatsioon Äss/Kuningas või tugevam "käsi"; pärast oma kaartide avamist võrdleb diiler vasakult paremale suunaga, ükshaaval, mängijate kaarte enda kaartidega ning tugevaim kombinatsioon (diiler vs. mängija) võidab.

 Kariibi pokkeris on mõned reeglid mida peab kogu mänguaja jooksul jälgima:
 Ainult üks mängija "käe" kohta. Mängijad ei tohi teha panuseid enamale kui ühele "käele" ega vaadata rohkem kui ühe "käe" kaarte jaotuse jooksul.
 Mängijad, kes soovivad mängida progresseeruva jackpot'i peale, peavad kindlasti ise oma vastavad panused laual asuvatesse boonuspanuse boksidesse asetama (siis kui see on lubatud vastava märgutulega).
 Mängijatel ei ole lubatud omavahel infot vahetada nende käes olevate/olnud kaartide kohta. Selle reeglid rikkumine toob kaasa "dead hand" reegli ehk mängija kaardid võetakse mängust välja ning panused kaotavad automaatselt (selle jaotuse jooksul).
 "Käsi" loetakse tühistatuks või viigiks (dead hand) kui mängija käes on vale arv kaarte (seda ainult selle mängija jaoks).
 Kasiino esindaja (inspektori/pit-bossi/manageri) otsus on lõplik.
 Juhul, kui diilerile on jagatud vaid neli kaarti viiest, jagab diiler endale veel ühe lisakaardi, et tal oleks õige arv kaarte. Ükskõik milline teine "vigane" jaotus (misdeal) diileri kaarte silmas pidades toob kaasa kogu jaotuse tühistamise ning uue segamise/jagamise.
 Iga mängija peab kõiki oma viit kaarti kogu aeg laua kohal hoidma nii, et need oleksid kasiinotöötajate vaateväljas. Pärast seda, kui iga mängija on oma kaarte vaadanud ning need seejärel oma boksile pildipool allapoole asetanud, ei ole neil enam õigust oma kaarte puutuda.

 Väljamaksed 

Juhul, kui mängija käsi on diileri käest tugevam, makstakse mängijale Ante panus välja suhtega (1:1) ning bet panus järgnevat väljakse struktuuri kasutades (näiteks USA-s on maksimaalne väljamakse "käe" kohta 5000 USA dollarit):

Kuninglik mastirida 100-1
Mastirida            50-1
Nelik                20-1
Maja                  7-1
Mast                  5-1
Rida                  4-1
Kolmik                3-1
Kaks paari            2-1
Paar või Äss-Kuningas 1-1

Kui diileril ei ole vähemalt ässa-kuninga kombinatsiooni ei maksta panuseid mängijatele välja ning ainsad väljamaksed tehakse Ante panustele ning boonuspanustele. Juhul, kui diileri kombinatsioon on mängija omast tugevam, kaotab mängija nii Ante kui ka Bet panuse.

Lisaks tavalistele panustele on Kariibi pokkeris võimalik teha panuseid boonusele nagu näiteks progresseeruv jackpot; tehes panuse spetsiaalsesse boksi oma Ante panuse boksi ees on mängijal võimalik võita osa progresseeruvast jackpot'ist või mõnest muus boonusest.

Võitvad boonuspanused makstakse välja vastavalt väljamakse tabelile või progresseeruva jackpot'i reeglitele. Samas juhul, kui rohkem kui üks mängija saab jackpot'iks vajaliku jaotuse ühel ja samal ajal, makstakse võit välja nende mängijate vahel võrdsetes osades.

 Caribbean Stud pokker Inglismaal ja Eestis 

Caribbean Stud pokkeri reeglid USA-s erinevad veidi Inglismaa ja suure osa Euroopa omadest. Mängu tuntakse "Casino Five Card Stud Poker" või "Oasis Stud Poker" nime all ning kõik kasiinod ei kasuta progresseeruvaid jackpot'e. Need kasiinod kes sellist võimalust pakuvad (tavaliselt suured kasiinoketid), kutsuvad seda mängu ametlikult "Casino Jackpot Five Card Stud Poker". Mõlemal juhul aga kutsutakse mängu siiski tavaliselt "Casino Stud pokkeriks".

Mängu põhilised reeglid on nii Inglismaal kui USA-s samad, kuid väljamaksete suhted on erinevad: maksimaalne panus on tavaliselt 100 £ antele ning 200 £ bet panusele ning kõik väljamaksed tehakse vaid bet panusele mis tähendab seda, et maksimaalne väljamakse võib olla 10 000 £ (kuninglik mastirida makstakse välja sama suhtega mis mastirida - 50:1).

Kasiinod, mis pakuvad jackpot'e, segavad kaarte üldiselt kaardisegamismasinatega kust need pärast eemaldamist käsitsi mängijatele jagatakse. Väiksemad kasiinod jagavad kaarte tavaliselt käsitsi ehk seda tööd teeb diiler.

Briti kasiinod ei kasuta tavaliselt jackpot'ide puhul sellist süsteemi, kus jackpot'i panuse mängumärk laua all olevasse kasti kukub (pärast mängija poolt vastavasse elektroonilise lugeriga avasse sisestatakse); selle asemel paneb mängija oma boonuspanuse laual asuvasse, eraldi märgistusega boonusboksi. Krupjee vajutab enne kaartide jagamist laual asuvale nupule mis panused fikseerib kuni need kõik on diileri poolt kokku korjatud. Diiler korjab boonuspanused kokku ning teab kes mängisid boonuse peale ja kes mitte. Eestis kasutatakse USA-s kasutusel olevat jackpot'i-süsteemi.

 Strateegiad 

Kasutades optimaalset strateegiat on maja eelis 5,224% mängija Ante panuse suhtes. Seda strateegiat võib muuta komplitseeritumaks kuid ei anna suurt eelist kasiino vastu mängides. Tehes bet panuse vähemalt selliste kaartidega nagu Äss/Kuningas/Poiss/8/3 või parem on maja eelis 5,316%, ning on väga lähedal optimaalse strateegiaga mängides kehtivale maja eelisele.

Teiste mängijate kaartide teadmine vähendab maja eelist mängija suhtes. Mõningatel hinnangutel annab kuue mängija kaartide teadmine (30 kaarti) ning sellele vastav mängustrateegia mängijale kuni 2,3% eelise. Seetõttu on info vahetamine reeglitega keelatud.

 Vaata ka 
 Pokker
 Stud poker
 5 Card Stud

 Välislingid 
 Pokerclub.ee
 Wizard of Odds detailed analysis
 Caribbean Stud Poker Strategy
 Caribbean Stud Poker Tips 
 Effects of collusion article

Kategooria:Pokker